b'\n_START_ARTICLE_\nBogdan Ferlinc\n_START_SECTION_\n\xc5\xbdivljenje in delo\n_START_PARAGRAPH_\nLeta 1919 je diplomiral na Visoki \xc5\xa1oli za kmetijstvo in gozdarstvo na Dunaju. Bil je Maistrov borec za severno mejo. Kot kmetijski referent se je po kon\xc4\x8dani 1. svetovni vojni zaposlil v Mariboru, nato je bil asistent na selekcijski postaji v Rumi in vodja semenske postaje dr\xc5\xbeavnega veleposestva Belje (Vojvodina). V letih 1933 do 1945 je bil ravnatelj Kmetijske dru\xc5\xbebe za Slovenijo in urednik Kmetovalca. Po osvoboditvi pa v letih 1946 do 1953 predstojnik Kmetijskega zavoda Slovenije in do 1958 \xc5\xa1ef agroekolo\xc5\xa1kega odseka In\xc5\xa1tituta za hmeljarstvo v \xc5\xbdalcu. Napisal je dve strokovni knjigi, sodeloval pri pedolo\xc5\xa1ki karti ter objavljal poljudnoznanstvene in strokovne \xc4\x8dlanke.'